2009. gada Kārsavas novada domes vēlēšanas
2009. gada Kārsavas novada domes vēlēšanas notika 6. jūnijā 2009. gada Latvijas pašvaldību vēlēšanās. Vēlēšanās Kārsavas novada domē tika ievēlēti 15 deputāti. Vēlēšanās piedalījās 7 kandidātu saraksti, kas veidoti no 116 kandidātiem. Kārsavas novads tika izveidots administratīvi teritoriālās reformas rezultātā, tādēļ šī novada domes vēlēšanas notika pirmoreiz. Kārsavas novadā vēlēšanas notika 6 iecirkņos. Vēlēšanās visvairāk balsu ieguva Pilsoniskā savienība (27,38%), bet kopā novada domē iekļuva 5 no 7 sarakstiem. Kārsavas novada domes vēlēšanās piedalījās 2 907 vēlētāji jeb 52,79% no balsstiesīgajiem. No vēlēšanu aploksnēm derīgas bija 2 900, bet savu balsi par kādu no sarakstiem atdeva 2 856 vēlētāji.